Otázky na štátne záverečné skúšky z predmetu

**TVORBA A MANAŽMENT KRAJINY**

**študijný program Ochrana a využívanie krajiny, Inžiniersky stupeň**

**akademický rok 2024/2025**

Tvorba krajiny a územné plánovanie

1. Čo je cieľom tvorby krajiny? Čo znamená implementácia Dohovor Rady Európy o krajine (DEoK) pre krajinársku prax? Vysvetlite základnú terminológiu DEoK.
2. Stručne vysvetlite historický vývoj krajinárstva. Ktoré vlastnosti krajiny návrhy ovplyvňujú a následne, ktoré kritériá využívame v tvorbe krajiny? V ktorých dokumentáciách využívame tvorbu krajiny?
3. Uveďte najdôležitejšie zákony súvisiace s tvorby krajiny. Uveďte príklady terminológie z jednotlivých zákonom, ktoré súvisia s tvorbou krajiny. Aké sú úrady územného plánovania a pre ktoré územné celky sa dokumentácia rieši?
4. Charakterizujte územné plánovanie – zákon, ciele, úlohy, a nástroje. Vysvetlite pozíciu tvorby krajiny v územnom plánovaní podľa pôvodného zákona a nového zákona. Ktoré vyhlášky k novému zákonu podrobnejšie upravujú obsah územnoplánovacej dokumentácie.
5. Aký je postup spracovania územného plánu, a ktoré časti má územnoplánovacia dokumentácia podľa nového zákona? Čo je to informačný systém o územnom plánovaní?
6. Charakterizujte zainteresované subjekty a proces spracovania územného plánu. Aké sú spôsoby aktualizácie územno-plánovacej dokumentácie?
7. Čo sú to regulatívy v územnom plánovaní a ako sa rozdeľujú v pôvodnom a novom zákone? Vysvetlite územné rozhodnutia podľa obsahu podľa pôvodného zákona.

Nástroje tvorby krajiny a návrhy opatrení

1. Aké sú koncepcie tvorby krajiny? Vysvetlite postup reštrukturalizácie poľnohospodárskej krajiny. Vysvetlite princípy tvorby komponovanej a symbolickej krajiny.
2. Vysvetlite prírodné a antropogénne disturbancie v krajine, ich príčiny, synergický účinok a následky. Charakterizujte navrhované opatrenia na predchádzanie a zmiernenie ich účinku.
3. Charakterizujte ekostabilizačné opatrenia v krajine. Uveďte príklady návrhov ekostabilizačných objektov a zmien funkčného využívania územia. Čo sú to mitigačné a adaptačné opatrenia na zmenu klímy a ako sa uplatňujú v krajinárstve?
4. Charakterizujte protierózne opatrenia vo vzťahu k typom erózie v poľnohospodárskej krajine. Vysvetlite príčiny vzniku plošnej a sústredenej erózie a ich následky. Uveďte príklady návrhov protieróznych objektov, použitý materiál a konštrukciu.
5. Charakterizujte protipovodňové opatrenia a úpravy vodných tokov. Vysvetlite príčiny vzniku povodní a ich následky. Uveďte príklady návrhov protipovodňových objektov, použitý materiál a konštrukciu.
6. Charakterizujte opatrenia zamerané na stabilizáciu svahov. Vysvetlite príčiny vzniku svahových pohybov a deformácií a ich následky. Uveďte príklady zmien funkčného využívania územia a objektov zameraných na stabilizáciu svahov, použitý materiál a konštrukciu.
7. Charakterizujte opatrenia zamerané na sanáciu lomov. Vysvetlite koncepcie revitalizácie lomov. Uveďte príklady objektov určených pre sanáciu lomov, použitý materiál a konštrukciu.

Hodnoty v tvorbe krajiny, plánovanie a projektovanie vegetačných prvkov

1. Charakterizujte postupové kroky metodiky, ktorá sa používa na posudzovanie hodnôt krajiny, ekosystémov a biodiverzity. Vysvetlite preventívne a kauzálne posudzovanie navrhovanej činnosti na hodnoty krajiny.
2. Charakterizujte pojmy krajinný obraz a krajinný ráz. Vysvetlite vizuálno-optometrické vlastnosti krajiny a súvisiace pojmy. Čo spôsobuje vizuálny impakt?
3. Charakterizujte všeobecne historické krajinné štruktúry a ich typy. Podrobnejšie vysvetlite typy v poľnohospodárskej krajine. Uveďte príklady reštrukturalizácie krajinnej pokrývky s využitím vegetačných úprav a poľnohospodárskych postupov.
4. Charakterizujte kritériá princípy tvorby vegetačných úprav v urbánnej a poľnohospodárskej krajine. Vysvetlite princípy tvorby zelenej infraštruktúry. Aké druhy vegetačných úprav a bio-technických poznáte z hľadiska ich štruktúry a funkcie?
5. Akú sú štandardy minimálnej vybavenosti – vegetácie v obciach? Vysvetlite predprojektovú prípravu a projektovanie a adjustáciu dokumentácie: textovej časti a výkresov. Vysvetlite označovanie navrhovanej výsadby v projektových výkresoch a obsah technickej správy.
6. Aké sú rastlinné biotopy sú v sídle? Vysvetlite význam stanovištných podmienok, ekologických nárokov drevín vo vzťahu k navrhovanému druhovému zloženiu vegetačných formácií a proces synantropizácie.

 Vo Zvolene dňa: 21.2. 2025

Osoba zodpovedná za študijný program

**prof. Ing. Jana Škvareninová, PhD.**

podpis:

Gestori predmetu: podpis:

doc. Ing. Martina Slámová, PhD.